বক্সিং ডে টেস্ট
বক্সিং ডে টেস্ট (ইংরেজি: Boxing Day Test) ম্যাচ অস্ট্রেলিয়ার ভিক্টোরিয়া প্রদেশের মেলবোর্ন শহরে অনুষ্ঠিত ক্রিকেট টেস্ট ম্যাচ। এতে স্বাগতিক অস্ট্রেলিয়া ক্রিকেট দল ও গ্রীষ্মকালীন সফরে আসা প্রতিপক্ষ জাতীয় ক্রিকেট দল প্রতিদ্বন্দ্বিতা করে। ২৬ ডিসেম্বর তারিখে পালিত বক্সিং ডে উপলক্ষে সাংবার্ষিকভিত্তিতে এ টেস্ট ম্যাচ অনুষ্ঠিত হয়ে থাকে। এ খেলার মাঠ হিসেবে মেলবোর্ন ক্রিকেট গ্রাউন্ডকে (এমসিজি) নির্ধারণ করা হয় যা ১৯৫০ সাল থেকে প্রবর্তিত হয়েছে। প্রতি চার বছর অন্তর বক্সিং ডে টেস্টকে কেন্দ্র করে ইংল্যান্ডের বিপক্ষে অনুষ্ঠিত পাঁচ-ম্যাচের অ্যাশেজ সিরিজের অংশ হিসেবে গণ্য করা হয়।